English: Islamabad: Pakistans new government has banned the discretionary use of state funds and first-class air travel by officials and leaders, including the president and the prime minister, as part of its austerity drive.
Telugu: ఇస్లామాబాద్‌: పాకిస్తాన్‌లో ఏర్పడిన కొత్త ప్రభుత్వం సంచలన నిర్ణయాలు తీసుకుంటోంది. ప్రభుత్వ నిధులను విచక్షణారహితంగా వాడటంపై నిషేధం విధించింది. దేశాధ్యక్షుడు, ప్రధాని సహా ప్రభుత్వాధికారులు, నేతలు ఎవరైనా సరే విమానాల్లో ఫస్ట్‌క్లాస్‌ ప్రయాణాలు చేయకూడదని ఆదేశించింది. పాక్‌ ప్రధాని ఇమ్రాన్‌ ఖాన్‌ నేతృత్వంలో జరిగిన కేబినేట్‌ సమావేశంలో ఈ మేరకు నిర్ణయం తీసుకున్నట్లు పాక్‌ సమాచార శాఖ మంత్రి ఫవాద్‌ చౌధురి తెలిపారు. అధికారిక బంగ్లాను కాదని, మిలిటరీ సెక్రెటరీ నివాసంలోని ఓ చిన్న పోర్షన్‌లోనే ఇమ్రాన్‌ నివాసముంటున్నారు.